tartuNLP/wikipedia-smugri-20251201 huggingface dataset:
Bodenwerder

Bodenwerder on linn ja vald Saksamaal Alam-Saksi liidumaal Holzmindeni kreisis. Valla pindala on 28,92 km². 31. detsembril 2017 elas seal 5562 inimest. Linn on tuntud parun Münchhauseni sünni- ja elupaigana ("Münchhausenstadt)".
Linn asub Weseri jõe ääres, Hamelnist ülesvoolu, kohas, kus jõgi küngaste vahelt läbi pressib.
Ajalugu.
Asula sai linnaõiguse 1287. aastal rüütel Heinrich II von Homburgilt. 1289. aastal oli seal juba oluline sild üle jõe, mis ühendas Hameln-Paderborni ja Einbeck-Frankfurti. 1340. aasta paiku oli mõisahärraks üks Homburgi Bodo, kes algatas linnaplaani müüride ja tornidega. Temalt sai linn nime, mis tähendab Bodo saart.
1750. aastal jäi parun Münchhausen, kes oli sündinud Bodenwerderis, seal pensionile ja jutustas sõpradele oma kuulsaid lugusid. Ta suri 1797. aastal ja maeti sinna. Linn omandas tema maja 1935. aastal ja seda kasutati raekojana; lisati Münchhauseni tubamuuseum.
Transport.
Rongiühendus peatati 1982. aastal.
Kunst ja kultuur.
Igal aastal mais antakse välja Münchhauseni auhind meelelahutuse eest.
Vaatamisväärsused.
Münchhauseni muuseum ja mälestusmärk, samuti tema haud Kemnade kloostrikirikus on märkimisväärsed turismisihtkohad. Linnas on ka gooti kirik Stadtkirche Sankt Nikolai. Linna ümber on jäänukid keskaegsetest kindlustustest.
Brevörde

Brevörde on vald Saksamaal Alam-Saksi liidumaal Holzmindeni kreisis. Valla pindala on 13,59 km². 31. detsembril 2017 elas seal 630 inimest.
Eesti merekindlused

Merekindlused olid Eesti merejõudude koosseisu kuulunud rannakaitse suurtükiväe koondis. 
Üldist.
Merekindluste põhiülesandeks oli Tallinna kaitse mere poolt. 
Merekindluste aluseks said Esimese maailmasõja eel ja ajal Tallinna ümbrusse rajatud Peeter Suure merekindluse alles jäänud ehitised ja relvastus, mille korrastamist alustati juba Vabadussõja ajal. 
Kuni 11. detsembrini 1918 allus Tallinna rannakindluse piirkond, sh ka Naissaare ja Aegna merekindlused, Kaitseliidule. Tallinna rannakindluse piirkonna ülem ülemkapten Konrad Rotschild.
Kuni 13. maini 1919. aastal kuulusid rannakindlustused 1. kindluse raskesuurtükiväe divisjoni alluvusse, divisjoni ülem alamkapten Eduard Aindt. 
16. veebruaril 1919. aastal moodustati Eesti Merejõudude koosseisus Rannapatareide osakond, rannapatareide osakonna ülemaks määrati leitnant Theodor Pohlmann. 
18. juunil 1919. aastal reorganiseeriti Merejõudude rannapatareide osakond, Meresuurtüki ja Rannakindlustuste osakonnaks ja 22. juulil 1919. aastal Merekindluste Suurtüki ja Miini Valitsuseks. 
MSM valitsusest moodustati 10. oktoobril 1919. aastal selle asemele Merekindluste Staap. 
6. septembril 1940 võeti endised Eesti merekindluste patareid Nõukogude Punalipulise Balti laevastiku koosseisu ning komandantuuride põhjal moodustati Balti laevastiku Läänemere rajooni rannakaitse kaks divisjoni. Naissaarel ja Suurupil paiknenud patareidest moodustati 96. üksik rannakaitse suurtükidivisjon ja Viimsi poolsaarel paiknenud Miiduranna ja Tammneeme patareid hakkasid need kuuluma koos Aegna patareidega 94. üksikusse rannakaitse suurtükidivisjoni.
Merekindluste koosseis.
Komandantuuride tüüpkoosseisus olid sidekomando, mehaanikakomando, administratiiv-majanduskomando, ambulants, desinfektsioonikomando, rannapatareid ning dessantkaitsekompaniid (Aegnal ja Naissaarel). Naissaare komandantuuris oli peale selle veel meteoroloogiajaam ja laskemoonaladu. Viimsi poolsaarel asuvad patareid kuulusid Aegnasaare komandantuuri alla.
Kaspars Daugaviņš

Kaspars Daugaviņš (sündinud 18. mail 1988 Riias) on Läti jäähokimängija, kes mängib Slovakkia kõrgliigaklubis Michalovce Dukla ründajana vasakäärel.
Daugaviņš alustas 2003. aastal karjääri Läti klubides HK Riga 2000 ja Prizma Riga.
2006. aastal valiti ta NHL-i "draft"is Ottawa Senatorsi poolt 91. valikuna. Seejärel suundus Daugaviņš Põhja-Ameerikasse, mängides järgmisel viiel hooajal põhiliselt Ontario Hockey League'i klubis Toronto St. Michael's Majors (hilisem Mississauga St. Michael's Majors) ja American Hockey League'i (AHL) klubis Binghamton Senators. NHL-is tegi ta Ottawa Senatoris meeskonnas debüüdi 14. jaanuaril 2010 mängus New York Rangersi vastu. Hooajal 2010–11 tuli ta Binghamton Senatorsiga AHL-i võitjaks.
Hooajal 2011-12 sai ta NHL-is juba rohkem mänguaega, kui käis Senatorsi meeskonnas väljakul 65 korral. Hooaja 2012–13 esimese poole veetis ta KHL-i klubis Riia Dinamo ning mängis hooaja teisel poolel Senatorsi ja Boston Bruinsi meeskonnas.
Hooajal 2013–14 mängis ta Šveitsi kõrgliiga klubis Genève-Servette HC. 2013. aastal võitis ta klubiga Spengleri karika.
Aastatel 2014–2021 mängis Daugaviņš KHL-i klubides. Aastatel 2014–2015 mängis Moskva Dinamos, seejärel kolm hooaega Nižni Novgorodi Torpedos ning pärast seda kaks hooaega Moskva Spartakis. 2020. aasta mais sõlmis ta üheaastase lepingu HK Vitjaziga. Hooajal 2015–16 valiti ta KHL-i tähtede mängule.
2021. aasta juunis naasis ta Šveitsi kõrgliigasse, liitudes SC Berniga. Hooajal 2022/23 mängis ta Saksamaa kõrgliigaklubis Iserlohn Roosters.
2023. aasta septembris sõlmis ta kaheaastase lepingu Michalovce Duklaga.
Läti jäähokikoondisse on Daugaviņš kuulunud 11 maailmameistrivõistlustel (esmakordselt 2006. aastal) ning 2010., 2014. ja 2022. aasta taliolümpiamängudel. 2023. aasta maailmameistrivõistlustel võitis ta Läti koondisega pronksmedali.
Connor McDavid

Connor Andrew McDavid (sündinud 13. jaanuaril 1997 Richmond Hillis Ontario provintsis) on Kanada jäähokimängija, keskmängija. Ta on NHL-i klubi Edmonton Oilersi kapten.
2015. aastal valis Edmonton Oilers ta NHL-i "draft"is esimese valikuna. 
Hooajal 2016–17 lõi ta NHL-is 30 väravat ja andis 70 väravasöötu. Kokku kogus ta põhihooajal 100 punkti, millega oli liigas esikohal. Ta pälvis selle eest McDavid auhinna Art Ross Trophy, kusjuures sai temast nooruselt kolmas mängija, kes on selle auhinna on võitnud; ainult Sidney Crosby ja Wayne Gretzky võitsid selle auhinna nooremalt. Samuti oli ta põhihooajal Oilersi suurim väravakütt. Samal hooajal pälvis ta liiga hooaja väärtuslikumale mängijale antava Hart Memorial Trophy. Läänekonverentsi poolfinaalis kaotas Oilers Anaheim Ducksile tulemusega 4:3.
Hooajal 2017–18 oli ta liigas ta esikohal kogutud punktidega (kokku 108) ja pälvis teist korda järjest auhinna Art Ross Trophy. Ta lõi kokku 41 väravat ning sel hooajal suutis temast enam väravaid lüüa ainult Pittsburgh Penguinsi mängija Jevgeni Malkin (42 väravat). Oilers sel hooajal aga väljalangemismängudele ei pääsenud.
2018.–2019. aasta maailma karikasari mäesuusatamises

2018.–2019. aasta maailma karikasari mäesuusatamises oli 53. ametlik maailma karikasarja hooaeg. Esimene MK-etapp toimus 27. oktoobril 2018 Austrias Söldenis ning viimane 17. märtsil 2019 Andorras Soldeus.
Ray Meagher

Raymond Francis Meagher (sündinud 4. juulil 1944 Romas Queenslandi osariigis) on Austraalia näitleja.
Telesarjades ja filmides hakkas Meagher mängima 1970. aastatel.
Ta on eelkõige tuntud Alf Stewarti kehastajana telesarjas "Kodus ja võõrsil" ("Home and Away"). Ta on mänginud sarjas alates 1988. aastast ja on ainus, kes on mänginud seal sarja algusest saadik. Ta on kõige kauem ühes Austraalia sarjas mänginud näitleja. 2010. aastal pälvis ta selle rolli eest Logie auhinna.
Sharni Vinson

Sharni Vinson (sündinud 22. juulil 1983 Sydneys) on Austraalia näitleja.
Vinson sündis Sydneys ja kasvas üles Sydney rannikuäärses eeslinnas Cronullas. Ta tegeles juba lapsepõlves laulmise, näitlemise, tantsimisega ja ujumisega.
Aastatel 2005–2008 mängis ta Austraalia seriaalis "Kodus ja võõrsil" ("Home and Away"), kus kehastas Cassie Turnerit, kuigi kahes väikeses kõrvalrollis oli ta sarjas mänginud juba paar aastat varem. 2006. aastal esitati ta rolli eest kandideerima Logie auhinnale.
Ta on teinud rolli ka USA telesarjades " ja ".
2010. aastal mängis ta filmis "Keelatud tants 3-D" ("Step Up 3D"). Ta on mänginud ka õudusfilmides "Sina oled järgmine" ("You're Next"; 2011), "Bait 3D" (2012) ja "Patrick" (2013).
Eesti Antropoloogia Ühendus

Eesti Antropoloogia Ühendus on mittetulundusühing, mille eesmärkide seas on edendada ja populariseerida antropoloogiaalast haridust Eestis.
Ühendus asutati 2008.
Joonas Donskoi

Joonas Donskoi (sündinud 13. aprillil 1992 Raahes) on Soome jäähokimängija, kes mängib NHL-i klubis Seattle Kraken ründajana paremäärel.
Donskoi alustas karjääri hooajal 2009–10 Soome kõrgliiga klubis Oulun Kärpät.
2010. aastal valis Florida Panthers ta NHL-i "draft"is 99. valikuna.
Hooaegadel 2013–14 ja 2014–15 tuli ta klubiga Soome meistriks.
2015. aastal sõlmis ta lepingu San Jose Sharksiga. 2016. aastal jõuti Stanley karika finaali, kus kohtuti Pittsburgh Penguinsiga. Finaalsarja kolmandas mängus võitis Sharks lisaajal Donskoi väravast Penguinsi tulemusega 3:2, kuid kuue mängu kokkuvõttes jäädi Penguinsile alla tulemusega 2:4. 2017. aastal pikendas Donskoi Sharksiga lepingut veel kahe aasta võrra.
2019. aasta juulis liitus ta Colorado Avalanche'iga, kus ta mängis kaks hooaega. 2021. aasta juulis valis Seattle Kraken Donskoi NHL-i "Expansion Draft"is.
Soome jäähokikoondises osales Donskoi 2015. aasta maailmameistrivõistlustel.
Arenduskoda

Arenduskoda on Lääne-Viru maakonnas tegutsev mittetulundusühing, mille eesmärk on edendada Tapa ja selle lähivaldade haridust ja majandust.
Koja ajalugu ulatub aastasse 1994, kui Tapa linna ja Tööturuameti koostöös loodi ME "Rehabiliteerimiskeskus". 1997 see keskus korraldati ümber ja 1. augustil 1997 moodustasid kuus omavalitsust (Tapa linn, Tamsalu linn, Saksi vald, Tamsalu vald, Kadrina vald, Lehtse vald) asutuse MTÜ Arenduskoda.
Seisuga 19. september 2018 on MTÜ-l 65 liiget.
Logan Couture

Logan Couture (sündinud 28. märtsil 1989 Guelphis Ontario provintsis) on Kanada jäähokimängija, keskmängija. Ta mängib NHL-i klubis San Jose Sharks. Ta on klubi meeskonna kapten.
Couture alustas karjääri Ontario provintsi noorteklubides. Alates 2005. aastast mängis ta Ontario Hockey League'i klubis Ottawa 67's.
2007. aastal valis Sharks ta NHL-i "draft"is üheksanda valikuna. Hooajal 2008–09 liitus ta Sharksi noorteklubiga Worcester Sharks, mis mängib American Hockey League'is.
NHL-is tegi ta Sharksi meeskonnas debüüdi 25. oktoobril 2009 mängus Philadelphia Flyersi vastu. Alates samast hooajast on ta kuulunud klubi meeskonna põhikoosseisu. 2012. aastal toimunud NHL-i tööseisaku tõttu mängis ta mõnda aega Šveitsi kõrgliiga klubis Genève-Servette HC.
Hooajal 2011–12 valiti ta NHL-i tähtede mängule. Teist korda valiti ta 2020. aastal, kuid vigastuse tõttu pidi ta seal osalemisest loobuma.
Hooajal 2015–16 tuli Sharks Läänekonverentsi võitjaks ja jõudis Stanley karika finaalmängule, kus kaotati Pittsburgh Penguinsile koguskooriga 2:4. Stanley karika väljalangemismängudes lõi Couture 10 väravat ja andis 20 väravsöötu. Kokku kogus ta 30 punkti, olles sellega ülekaalukalt väljalangemismängude parim mängija.
2018. aasta juulis pikendas ta Sharksiga lepingut kaheksa aasta võrra. Hooaja 2019/20 eel määrati Couture Sharksi kapteniks.
Eesti Astroloogide Liit

Eesti Astroloogide Liit on mittetulundusühing, mille eesmärk on "astroloogia edendamine ja inimeste maailmavaate avardamine, tutvustades astroloogia võimalusi ning lükates ümber väärkäsitlusi". Liitu kuuluvad nii professionaalsed kui ka harrastusastroloogid.
Liit asutati 9. veebruaril 2002.
Barclay de Tolly Sõprade Klubi

Barclay de Tolly Sõprade Klubi on Eesti mittetulundusühing, mis asutati 2014.
Klubi annab välja auhinda Eestimaa au ja uhkus.
Elias Lönnroti Selts

Elias Lönnroti Selts on Eesti mittetulundusühing. Seltsi peakontor asub Tartus aadressil Vanemuise tänav 19. Seltsi eesotsas on Maarja Lõhmus.
Selts asutati 1988.
Selts on Fenno-Ugria Asutuse liige.
Valgevene Kultuurihariduslik Mittetulundusühing Lad

Valgevene Kultuurihariduslik Mittetulundusühing Lad (ka LAD) on Eesti valgevenelaste organisatsioon (mittetulundusühing). Lad-i eesotsas on Oksana Volkova.
Lad kuulub Eesti rahvusvähemuste organisatsiooni Raduga.
Sophie Germain

Marie-Sophie Germain (1. aprill 1776 – 27. juuni 1831) oli prantsuse matemaatik, füüsik ja filosoof. Hoolimata vanemate algsest vastuseisust omandas Germain haridust oma isa raamatukogu raamatutest. 1794 avati École Polytechnique, kuhu naisi õppima ei võetud, kuid Germain asus varjunime M. Le Blanc all kirjavahetusse ülikoolis õpetava Joseph-Louis Lagrange'i ja hiljem ka teiste kuulsate matemaatikutega nagu Adrien-Marie Legendre ja Carl Friedrich Gauss. Germain oli üks elastsusteooria loojatest ning võitis sel alal Pariisi Teaduste Akadeemia peapreemia. Tema Fermat' suure teoreemi alane töö oli hilisemate matemaatikute töö aluseks teoreemi tõestamisel. Oma soo tõttu ei olnud Germainil võimalik erialast karjääri teha, kuid ta töötas oma uurimistöö kallal kogu oma elu. Enne tema surma soovitas Gauss talle akadeemilise kraadi andmist, kuid seda ei tehtud.
Leon Draisaitl

Leon Draisaitl (sündinud 27. oktoobril 1995 Kölnis) on Saksamaa jäähokimängija, ründaja. Ta mängib NHL-i klubis Edmonton Oilers.
Draisaitl kasvas üles ja hakkas jäähokit mängimaa kodumaal. 2012. aastal suundus ta Põhja-Ameerikasse, liitudes Western Hockey League'i (WHL) noorteklubiga Prince Albert Raiders.
2014. aastal valiti ta NHL-i "draft"is Oilersi poolt kolmanda valikuna. Ta sai sellega NHL-i ajaloo kõige kõrgemal kohal valitud Saksamaa mängijaks, kes oli alustanud jäähokitreeninguid Saksamaal (Saksamaal sündinud Dany Heatley valiti 2000. aastal teisena, kuid ta alustas jäähokitreenguid Kanadas). NHL-is tegi Draisaitl debüüdi 9. oktoobril 2014 mängus Calgary Flamesi vastu.
Osa hooajast 2014–15 veetis ta WHL-i klubis Kelowna Rockets ja mängis hooajal 2015–16 kuus mängu American Hockey League'i klubis Bakersfield Condors. 2014–15 tuli ta Rocketsiga WHL-i võitjaks ja Draisaitl valiti lisaks liigahooaja väärtuslikumaks mängijaks, pälvides Stafford Smythe Memorial Trophy.
Hooajast 2015–16 kuulub Draisaitl Oilersi põhikoosseisu. Hooajal 2018–19 oli ta liigas resultatiivsuselt neljas mängija (50+55). Hooajal 2019–20 oli ta liigas resultatiivseim mängija (43+67), pälvides Art Ross Trophy. Lisaks sai tal samal hooajal põhihooaja silmapaistvamale mängijale antava Ted Lindsay Award ja kõige väärtuslikumale mängijale antava Hart Memorial Trophy ning ta valiti liiga hooaja sümboolsesse koosseisu ("NHL First All-Star Team"). 31. jaanuaril 2021 andis ta 8:5 võidumängus Ottawa Senatorsi vastu kuus väravasöötu, saades esimeseks Oilersi mängijaks alates 1986. aastast pärast Paul Coffeyt, kes seda suutnud on.
Aastatel 2019 ja 2020 on Draisait valitud NHL-i tähtede mängule.
Saksamaa jäähokikoondisse on Draisaitl kuulunud viitel maailmameistrivõistlustel.
2020. aastal valiti ta Saksamaa aasta meessportlaseks.
Tema isa on endine jäähokimängija Peter Draisaitl, kes kuulus aastaid Saksa koondisse ja osales kolmedel taliolümpiamängudel.
Ernst Chladni

Ernst Florens Friedrich Chladni (30. november 1756 – 3. aprill 1827) oli saksa füüsik ja muusik. Oma olulise panuse tõttu plaatide võnkumise uurimisesse ja erinevates gaasides helikiiruse arvutamisesse nimetatakse Chladnit mõnikord ka "akustika loojaks". Tema teedrajava meteoriitide uurimise tõttu nimetatakse teda ka tänapäevase "meteoriitika" "loojaks." Chladni auks on nimetatud üks meteoriitides esinev mineraal. 
Chladni mustrid.
Chladni üheks tuntuimaks saavutuseks peetakse meetodi leidmist plaatide võnkemoodide kujutamiseks. Plaadi normaalvõnkumisel on plaadil pinnal piirkonnad, mis võnguvad plaadiga ristsihiliselt. Neid võnkuvaid piirkondi piiravad jooned, millel võnkumisi ei toimu (sõlmjooned). Chladni kordas teedrajavaid Robert Hooke'i 1680 aasta 8. juuli eksperimente, milles Hooke jälgis sõlmjoonte mustreid võnkuvatel klaasist plaatidel. Antud mustreid tekitas Hooke jahuga kaetud klaasist plaadil viiuli poogna abil. Chladni kirjeldas oma meetodit mustrite tekitamiseks esmakordselt 1787 avaldatud raamatus "Entdeckungen über die Theorie des Klanges" ("Avastused helide teoorias"). Tema meetodiks oli liivaga kaetud metallist plaadi serva viiulipoognaga ergastada, kuniks plaat võngub mõnes oma normaalvõnkemoodis. Sel juhul koguneb plaadi pinnal olev liiv kohtatele, kus plaat ei võngu ehk plaadi võnkemoodi sõlmjoontele. Antud sõlmjoontest tekkinud mustreid nimetataksegi tänapäeval Chladni mustriteks. 
Chladni demonstreeris oma meetodit Pariisis ja sellele järgnenud mustrite vastast huvi näitab nende parima matemaatilise kirjeldamise eet Napoleon poolt välja pandud auhind. Seejuures pakkus mustreid ja seeläbi plaatide võnkumist kirjeldava diferentsiaalvõrrandi välja Sophie Germain aastal 1815, kuid valede rajatingimuste tõttu ei peetud tema võrrandit õigeks. Õiged rajatingimused lisas alles 1850 Gustav Kirchoff.
Plaat

Plaadiks nimetatakse mehaanikas prismalist või silindrilist keha, mille kõrgus (plaadi paksus), mida tähistame tähega "h", on võrreldes teiste mõõtmetega väike. Plaat on tasandiline koorik.
Roseool

Roseool ehk kolmepäevapalavik ehk äkkeksanteem ehk kuues haigus on sage imiku- ja väikelapseea viirustekkene nakkushaigus, mida iseloomustavad 3–5 päeva kestev kõrge palavik ning sellele järgnev nahalööve ehk eksanteem, mis jääb püsima 2–3 päevaks. Haigust diagnoositakse kliinilise pildi alusel. Spetsiifiline viirusvastane ravi puudub, rakendatakse sümptomaatilist ravi. Tegemist on iseparaneva haigusega, tüsistused on harvad ja prognoos on reeglina hea.
Etioloogia.
Peamisteks tekitajateks on inimese herpesviirus 6 (HHV 6), mis põhjustab kuni 45% febriilse palavikuga kulgevatest haigustest imikutel Ameerika Ühendriikides ja inimese herpesviirus (HHV 7). Nakatumine toimub süljega kokku puutumisel. Nagu teised herpesperekonna viirused, jäävad HHV 6 ja HHV 7 organismis T-rakkudes inaktiivselt persisteeruma, samuti on nad võimelised integreeruma ka sugurakkudesse, põhjustades vertikaalset pärandumist. Harvadel juhtudel võivad haigust põhjustada "Coxsackie" A ja B viirused, adenoviirused ja paragripi tüüp 1 viirused.
Sümptomid.
Roseool on imikute ja väikelaste haigus – 90% esmashaigestumistest leiab aset enne kolmandat eluaastat, enim haigestutakse 7.–13. elukuul. Haigust esineb võrdselt poiss- ja tütarlaste seas. Haiguse kulus eristatakse 3 faasi: sümptomiteta perioodi ehk inkubatsiooniperiood, palavikuga faasi ja lööbe faasi.
Inkubatsiooniperiood kestab 5–15 päeva, sellele järgneb keskmiselt 3–5 päeva kestev febriilne periood, mille käigus palavik tõuseb kuni 40 °C, harvadel juhtudel veelgi rohkem. Palavikku esineb 98% esmase HHV 6 infektsiooni juhtudest. 15% juhtudest esineb febriilseid krampe, mis ei ole eraldi neuroloogiline haigus, vaid imiku organismi reaktsioon kõrgele palavikule.
Pärast palaviku taandumist tekib makuloosne, papuloosne või makulopapuloosne lööve ehk lööbefaas. Maakulid/paapulid on roosa, kahvatu- või erepunast värvi, 2–5 mm läbimõõduga ja üldjuhul ei sügele. Lööve levib kehalt kaelale, näole ja jäsemetele. Lööve püsib keskmiselt 2–3 päeva, seejärel taandub ilma armide või muu naha defektideta.
Sageli esineb lastel ka muid sümptomeid: 
Millal arsti juurde pöörduda
Diagnoosimine.
Haigust diagnoositakse enamasti kliinilise pildi alusel, kuid kinnitamiseks võib kasutada viiruse DNA määramist verest PCR kaudu või seroloogilisi uuringuid.
Diferentsiaaldiagnostika.
Tähtis on teiste kõrge palavikuga kulgevate haiguste (kõrvapõletik, hingamis- ja kuseteede infektsioon) välistamine, kuna need võivad olla bakteriaalse päritoluga ja seega vajavad antibiootikumravi. Samuti peab välistama allergilised reaktsioonid, punetised, sarlakid, enteroviiruse põhjustatud infektsioonid.
Ravi.
Spetsiifiline viirusvastane ravi puudub. Ravitakse haiguse sümptomeid, eelkõige palavikku: kasutada võib paratsetamooli või ibuprofeeni. Tähtis on vedeliku piisav tarbimine, säästlik režiim ja puhkus. Raskematel juhtudel võib laps vajada hospitaliseerimist selleks, et tagada vedeliku ja ravimite manustamist veeni kaudu.
Prognoos.
Enamikul juhtudel on paranemine kiire, kuid immuunpuudulikkusega patsientidel võib haigus põhjustada tüsistusi: entsefaliiti, meningiiti, kopsupõletikku, hepatiiti, vireemiat või reaktiveeruda.
__SISUKORDEES__
Bernadette Schild

Bernadette Schild (sündinud 2. jaanuaril 1990 Zell am Sees) on Austria mäesuusataja, kelle põhialaks on slaalom.
Tema esimesed maailmameistrivõistlused olid 2013. aastal Schladmingis. Ta osales ainult slaalomis, kus sai 12. koha.
2014. aasta taliolümpiamängudel Sotšis oli ta slaalomis pärast esimest ringi neljandal kohal, kuid teises ringis ta katkestas.
2017. aasta maailmameistrivõistlustel Sankt Moritzis oli ta slaalomis kümnes ja suurslaalomis 17.
2018. aasta taliolümpiamängudel Pyeongchangis sai ta slaalomis täiskasvanute tiitlivõistluste seni parima koha, kui oli seitsmes. Suurslaalomis sai ta 24. koha.
Maailma karikasarjas tegi Schild debüüdi 2008. aastal märtsis Bormios. Esimest korda jõudis ta poodiumile 16. märtsil 2013 Lenzerheides toimunud etapil. Kokku on ta jõudnud poodiumile seitsmel korral ja kõigil korral slaalomis.
Tema vanem õde Marlies Schild oli samuti mäesuusataja. Hooajal 2013–2014 jõudsid nad kahel etapil mõlemad korraga poodiumile.
2016. aasta juunis abiellus ta oma treeneri Armin Wiereriga.
Saavutused.
Maailma karikasarjas.
Bernadette Schild on osalenud () 117 MK-etapil ja jõudnud esikolmikusse seitsmel korral, kuid pole ühtegi etappi võitnud.
Joseph Sauveur

Joseph Sauveur (24. märts 1653 – 9. juuli 1716) oli prantsuse matemaatik ja füüsik. Teda võib pidada esimeseks akustikuks, kuna tema pakkus esimesena välja nimetuse "akustika", tähistamaks teadust, mis käsitleb helisid.
John Wallis

John Wallis (23. november 1616 – 28. oktoober 1703) oli inglise vaimulik ja matemaatik. Talle omistatakse osa aust integraal- ja diferentsiaalarvutuse arendamise eest. Veel omistatakse Wallisele lõpmatust tähistava matemaatilise sümboli ∞ tutvustamist. John Wallis oli üks algsetest Londoni Kuningliku Seltsi liikmetest.
Musamari Koorikool

Musamari Koorikool on huvikool, mis asub Tallinnas aadressil Müürivahe tänav 15. Koolis õpetatakse koorilaulmist. Kooli juht on Tiina Mee.
Kooli eelkäija oli 1995 asutatud "Musamari Mudilaste Muusikakool". 2006 asutati "Musamari Koorikool". Kevadeni 2015 tegutsesid mõlemad koolid eraldi. Sügisel 2015 koolid ühendati ja nimeks sai Musamari Koorikool.
Koolis on neli kooriklassi:
Taibukate Teaduskool

Taibukate Teaduskool on Viljandi maakonnas Viljandis tegutsev mittetulundusühing, mis pakub reaal- ja loodusteadustest huvitatud õpilastele mitmesuguseid lisaõppimisvõimalusi. MTÜ tegevjuht on Lilian Tambek.
MTÜ asutati 2014 Lilian Tambeki eestvõttel.
Värske Raamat

"Värske Raamat" on kirjandusajakirja Värske Rõhk raamatusari.
Kolk (viljapeks)

Kolk oli koodi varre külge liikuvalt kinnitatud puust nui, mis tagas tõhusama tulemuse rehepeksul. 
Kolk kinnitati koodi kuni 180 cm pikkuse varre otsa nahkrihma või vitsvõrudega. Ta oli ümmargune või mitmetahuline ja kuni 60 cm pikk.
Rõuge hooldekodu

Rõuge Hooldekodu on Rõuge Vallavalitsuse poolt 1995. aastal asutatud üldhooldekodu ajutiseks või alaliseks elamiseks. Hooldekodu osutab ööpäevaringset üldhooldusteenust. Hooldekodu eesmärgiks on turvalise keskkonna ja toimetuleku tagamine täisealisele isikule, kes oma tervisliku seisundi, puuduliku tegevusvõime või elukonnast tulenevate põhjuste tõttu ei suuda iseseisvalt toime tulla. 
Hooldekodu asub kahekorruselises majas Rõuge alevikus Haanja Looduspargi territooriumil 16 km kaugusel Võrust (Sänna mnt 4).
Hooldekodus on 27 voodikohta. Toad on ühe-, kahe- ja kolmekohalised. Üldkasutuses on söögisaal, saun ning puhkenurgad. Toiduvalmistamine ja pesupesemine toimub hooldekodus kohapeal.
Hoolealustega tegeleb pikaajaliste töökogemustega 8-liikmeline hooldusnaiskond. Õendusabi on tagatud koduõendusteenustega. Ratastooliga ja liikumispuudega hoolealusele on treppidel liikumiseks trepironija.
Hooldekoduga ühes hoones paiknevad perearstikeskus, hambaravi ja apteek. See tagab kiire esmase arstiabi kättesaadavuse. Rõuge hooldekodu võimaldab erinevaid erialaspetsiifilisi sotsiaalteenuseid klientide tegevusvõime arendamiseks ja säilitamiseks. Hooldekodu ülesandeks on ka kliendi sotsiaalvõrgustikku kuuluvate isikute nõustamine ja informeerimine.
Hooldekoduga samas majas töötavad veel massöör, juuksur ja maniküür-pediküür, seega ka need teenused on soovi korral kergesti kättesaadavad. Regulaarselt külastab hooldekodu Rõuge Maarja koguduse õpetaja. Tähtpäevadel käivad esinemas lasteaialapsed ja isetegevuslased.
Viited.
1. Rõuge Hooldekodu Põhimäärus. Rõuge Vallavolikogu 19.06.2018 määrus nr 20
2. Rõuge Vald. (2018). Hooldekodu. Loetud aadressil https://rouge.kovtp.ee/hooldekodu
Kolk

Kolk (Põhja-Eesti murretes ka "venglikaigas") oli tiisli eesotsas olev põikpuu, mille külge rakendati kas kaks hobust või kaks härga. Kolgi külge kinnitati aiste või trengide tagumised otsad. 
Kolki oli rakendi osa ka adra vedamiseks, kui kündmisel kasutati kahte veolooma.
Nostrokonto

Nostrokonto (ladina "nostro", eesti "meie") on arvelduskonto või korrespondentkonto mitteresidendist krediidiasutuses. Nostrokontol hoitakse selle maa valuutat, kus nostrokonto asub. Näiteks on nostrokonto mõne Eestis tegutseva panga Rootsi kroonide konto mõnes Rootsi pangas.
Selline konto on mõeldud peamiselt välisvaluuta vahetuseks ja rahvusvaheliseks kaubanduseks ning avatakse üldjuhul kõikides maades, mille valuutades on konto omanikul vaja sagedamini tehinguid teha. 
Nostrokonto mõistega seondub ka vostrokonto (ladina "vostro", eesti "teie"), mis on mõne mitteresidendist panga või ettevõtte konto krediidiasutuses. Näiteks on ülaltoodud juhul Eesti panga nostrokonto Rootsi panga jaoks vostrokontoks.
Halle (Weserbergland)

Halle on vald Saksamaal Alam-Saksi liidumaal Holzmindeni kreisis. Valla pindala on 28,73 km². 31. detsembril 2017 elas seal 1513 inimest.
Hehlen

Hehlen on vald Saksamaal Alam-Saksi liidumaal Holzmindeni kreisis. Valla pindala on 21,59 km². 31. detsembril 2017 elas seal 1813 inimest.
Heinsen

Heinsen on vald Saksamaal Alam-Saksi liidumaal Holzmindeni kreisis. Valla pindala on 18,63 km². 31. detsembril 2017 elas seal 772 inimest.
Mati Kose

Mati Kose (sündinud 19. detsembril 1970) on eesti bioloog, looduskaitsja ja loodusfotograaf.
Haridus.
Ta on lõpetanud 1997. aastal Tartu Ülikooli bioloogia-geograafiateaduskonna ja saanud 1999. aastal magistrikraadi ornitoloogia alal (magistritöö: "Suguline valik suitsupääsukesel valgetele sabasulgedele: seosed sigimisnäitajate ning parasiitsete väividega", juhendajad Raivo Mänd ja Anders Pape Møller). 
Erialane ja teadustegevus.
Ta töötab Tartu Ülikooli Pärnu kolledžis loodusvarade rakendamise teaduri ja loodusgiidina.
Mati Kose Eesti tuntuim ja teenekaim pääsukeseuurija. Kui 2011. aastaks oli valitud aasta linnuks suitsupääsuke, siis oli ta koos Meelis Uustaliga selle temaatilise aasta teavitusprogrammi eestvedaja ja üks põhiesinejaid.
Teadustöös on ta tegelnud veel näiteks Liivi lahte plaanitud meretuulepargi eeluuringutega, mis käsitlevad rajatise mõju rändlindudele. Aastatel 2012–2016 osales ta teadurina niinimetatud Pärnu linnalehmade projektis ("Urban Cows – Pärnu rannaniidu looduskaitseala taastamine ja tutvustamine").
Loodusfotograafia.
Mati Kose on nii kodumaist kui ka rahvusvahelist tunnustust pälvinud loodusfotograaf. 2013. aastal pälvis tema nahkhiirefoto "Bats and Stars" II–III koha auhinna imetajate fotode kategoorias fotovõistlusel GDT European Wildlife Photographer of the Year 2013. Tema loodusfotosid on ilmunud paljudes raamatutes, ajakirjades, õppe- ja teabematerjalides.
Poliitiline tegevus.
Ta kuulus Elurikkuse Erakonna asutajate sekka ja oli aastatel 2018–2020 selle erakonna liige. 2020. aasta detsembrist on ta vabaerakonna Aru Pähe liige.
Ingel Õunmaa

Ingel Õunmaa (sündinud 23. mail 1989) on Eesti paraujuja.
2014. aastal Mehhikos Morelias toimunud VII DSISO maailmameistrivõistlustelt ujumises Downi sündroomiga inimestele saavutas ta pronksmedali 25 meetri vabaltujumises.
Oktoobris 2017 saavutas ta Downi sündroomiga ujujate EM-il 50 m liblikujumises 16. koha.
Õunmaa on ujumisega tegelenud alates aastast 2000.
Saavutused.
ITAALIA,FARERRA
1PÄEV
50 m Delf aeg on 53:08
2PÄEV
200 m Delf aeg on 4:34:78
50 m Sel aeg on 58:77
3PÄEV
100 m aeg on Krooli 1:59:44
4PÄEV
50 m Krooli aeg on 46:09
100 m Delf aeg on 1:58:30
Firenze Itaalia
I päev
Ingel Õunmaa - 100 m seliliujumise 14. koht, 50 m liblikujumise 11. koht
II päev
Ingel Õunmaa - 200 m liblikujumise 4. koht, 50 m seliliujumise 12. koht
III päev
Ingel Õunmaa - 100 m vabaltujumise 9. koht
Sardinia Olbia
100 m delfiini 2.00.91
50 m delfiini 54.95
50 m krooli 48.27
100 m krooli 1.53.30
Canada Truro Nova Scotia
50 m krooli 48:11
100 m krooli 1.50.92
50 m libilikat 52:67
100 m delfiin 1.57.10
Genova Itaalia
50 m vabalt - 48,11 koht 35, osalejaid 53 (35/53)
100 m vabalt - 1.50,92 (isikliku rekordi parandus 1,36sek) koht 31/41
50 m liblikat - 52,67 (is. rek. parandus 3,29sek) koht 24/48
100 m liblikat - 1.57,10 (isikliku rekordi parandus 3,9sek) koht 11/21 (eurooplastest II)
Richard Wunderlich

Richard Constantin Aleksander Wunderlich (22. september 1902 Viiburi – 3. juuli 1976 Stockholm) oli mööblidisainer ja sisearhitekt. Wunderlich oli 1940–1941 Jaan Koorti nimelise Riigi Rakenduskunsti Kooli (praegune EKA) sisearhitektuuri osakonna juhataja.
Elu.
Richard Wunderlich sündis Viiburis, kuid juba noorena läks koos perega Tallinna elama. Ta õppis Tallinna Kunstkäsitöö koolis ja paralleelselt ka Hans Laipmanni ateljees ning seejärel Pallases Tartus. Richard Wunderlich õppis 1928–1929 Haridusministeeriumi stipendiaadina Kölni Werkschules sisearhitektuuri ning on teadaolevalt esimene eestlane, kes omandas vastava erialalise hariduse. Wunderlich oli aastaid Rakenduskunstnike Ühingu esimees.
1933. aastal lõi Wunderlich koos Erich Birkiga sisustusettevõtte Uudne Mööbel, mis tegeles luksusmööbli disainimisega. Tema disainitud mööblit kasutati muuhulgas kas Kadriorus presidendi kantselei koosolekutesaalis.
1937. aastal Pariisi maailmanäitusel oli Wunderlich Eesti paviljoni peakujundaja. Wunderlich pälvis maailmanäituselt kuldmedali kaladega kapi eest (teine pilt).
Aastal 1944 läks ta Saksamaale, pärast sõda viibis ta DP-laagris Lübeckis; ta kujundas ja osaliselt ka teostas laagri kiriku. Aastal 1947 asus ta Saksamaalt Rootsi, kus ta töötas üle 20 aasta Nordiska Kompanietis sisearhitektina.
Eersterust

Eersterust on linn ("township") Lõuna-Aafrika Vabariigis Gautengi provintsis Tshwane linnaringkonnas.
Eersterusti rajamist alustati 1962. aasta veebruaris. Apartheidi ajal oli linn määratud värviliste asustusalaks.
Lõuna-Aafrika Vabariigi 2011. aasta rahvaloenduse andmetel oli Eersterusti elanikest värvilisi 83,52%, mustanahalisi aafriklasi 14,39%, India või Aasia päritolu inimesi 1,00%, valgeid 0,20% ja teisi 0,90%. Afrikaani keelt pidas emakeeleks 77,50% inimesi, inglise keelt 10,50%, pedi keelt 2,72%, ndebele keelt 1,98%, sotho keelt 1,84%, tsvana keelt 1,28% ja suulu keelt 1,18%.
Londoni Southendi lennujaam

Londoni Southendi lennujaam (IATA: SEN, ICAO: EGMC) on rahvusvaheline lennujaam, mis asub Rochfordi piirkonnas Essexi krahvkonnas Suurbritannias. Lennujaam asub umbes 58 kilomeetri kaugusel Londoni kesklinnast. 
Londoni Southendi lennujaama läbis 2017. aastal rohkem kui üks miljon reisijat. Lennujaama lendab regulaarselt viis lennufirmat: Adria Airways, Air Malta, easyJet, Flybe ja Ryanair.
Justin Williams

Justin Craig Williams (sündinud 4. oktoobril 1981 Cobourgis Ontarios) on endine Kanada jäähokimängija (parem ääreründajana)
2000. aastal valis Philadelphia Flyers ta NHL-i "draft"is endale 28. valikuna. Enne seda mängis ta noorteliiga Ontario Hockey League'i klubis Plymouth Whalers.
NHL-i karjääri alustaski ta Flyersis, kus mängis kokku neli hooaega. Hooaja 2003–04 teises pooles liitus ta Carolina Hurricanesiga. Hooajal 2004–05 toimunud NHL-i tööseisaku tõttu mängis ta ühe hooaja Rootsi kõrgliiga klubis Luleå. Pärast seda mängis ta Hurricanesi ridades veel neli hooaega, liitus siis Los Angeles Kingsiga, kuhu jäi seitsmeks hooajaks, ning mängis enne 2017. aastal Hurricanesiga taasliitumist hooaegadel 2015–16 ja 2016–17 Washington Capitalsis. Aastatel 2018–2019 oli Williams Hurricanesi kapten.
Ta võitis Stalney karika kolmel korral: 2006. aastal Hurricanesiga ning aastatel 2012 ja 2014 Kingsiga. Ta mängis NHL-i väljalangemismängudes üheksa korral seeria seitsmendas mängus ning tema meeskond väljus kaheksal korral neist võitjana. Ta on seeria seitsmendates mängudes löönud seitse väravat, millega ta jagab Glenn Andersoni NHL-i rekordit. Lisaks kuulub Williams on seitsmendates mängudes enim punkte kogunud mängija – 15. Tänu sellele sai Williams hüüdnime "Mr. Game 7." 2014. aastal pälvis ta Kingsi ridades mängides väljalangemismängude väärtuslikumale mängijale antava Conn Smythe Trophy. 2007. aastal valiti ta NHL-i tähtede mängule.
Kanada jäähokikoondise koosseisus tuli ta maailmameistriks 2004. ja 2007. aastal.
Karjääri lõpetamisest teatas Williams 2020. aasta oktoobris.
Pariisi Orly lennujaam

Pariisi Orly lennujaam (prantsuse keeles "Aéroport de Paris-Orly"), tuntud ka kui Orly (IATA: ORY, ICAO: LFPO), on rahvusvaheline lennujaam, mis teenindab Pariisi ning asub osaliselt Orlys ja Villeneuve-le-Rois, 8,1 kilomeetrit Pariisist. Lennujaamas on kolm lennurada, millest pikim on 3650 meetrit pikk.
Lennujaama läbis 2017. aastal üle 32 miljoni reisija. Lennujaam on Air France'i teine kodulennujaam riigisiseste, rahvusvaheliste ning Prantsusmaa ülemeredepartemangude lendude jaoks.
Enne 1974. aastat, mil avati Pariisi Charles de Gaulle'i lennujaam, oli Orly Pariisi peamine lennujaam.
Lennujaama haldab Groupe ADP.
Mobilitas

Teadlasmobiilsuse programm Mobilitas oli Euroopa Sotsiaalfondi ja Eesti riigi kaasrahastatud teadusprogramm, mida finantseeriti Euroopa Liidu struktuurivahendite 2007–2013 perioodil ning mis kestis 1. jaanuarist 2008 kuni 31. detsembrini 2015. Programm kinnitati haridus- ja teadusministri 23. juuli 2008 käskkirjaga ning seda viis ellu Eesti Teadusagentuur. Programmi eelarve oli 20 289 874,30 eurot, millest 85 protsenti kattis Euroopa Sotsiaalfond. 
Programmi Mobilitas eesmärgiks oli Eesti teadlaspotentsiaali arendamine ja mitmekesistamine rahvusvahelise teadlasmobiilsuse ja kogemuste vahetamise kaudu, värvates kõrgelt kvalifitseeritud tööjõudu.
Programmi toetatavad tegevused olid:
Programm Mobilitas sai Euroopa Liidu struktuurivahendite 2014–2020 perioodil jätku programmi „Teaduse rahvusvahelistumine, mobiilsuse ja järelkasvu toetamine“ ehk Mobilitas Pluss näol.
August Oja päevaraamat

"August Oja päevaraamat" on Merle Karusoo 1989. aasta näidend. 
Näidendi kandis esimest korda ette 4. veebruaril 1990 Pirgu mõisas Pirgu Laulu- ja Näitemängu Selts.
Leningrad (täpsustus)

Leningrad oli Peterburi nimi aastail 1924–1991.
Kohad:
Muusika:
Muud:
Perloja

Perloja (poola "Przełaje") on küla (endine alev ja linn) Leedus endise Alytuse maakonna aladel Varėna rajooni Varėna vallas. Küla asub Merkysi jõe kaldal. Perlojas on raamatukogu, postkontor, kultuurikeskus ja põhikool. Vaatamisväärsuseks on sealne uusgooti stiilis kirik, mis valmis aastal 1930.
Ajalugu.
Küla kohal asub XI sajandil rajatud muinasasula. Perloja on esimest korda mainitud aastal 1378. Toona asus seal üks Leedu suurvürstide losse. See oli üks tähtsamaid suurvürstide jahilosse, asulat läbis aga tähtis Vilniuse ja Hrodna vaheline tee. Aastal 1587 mainis seda Marburgi Wigand, kui ristisõdijad alevi hävitasid.
XV sajandi algul rajati sinna kirik. Aastal 1636 sai Perloja ka linnaõigused, õiguse omada turuplatsi ja pidada laata, samuti õigused seoses linna ümber kasvavate kuninglike metsadega.
Perloja kannatas Põhjasõja ajal, mil sealt läksid läbi nii Vene kui ka Rootsi väed. Hiljem kannatas linn katkuepideemia läbi, kus hukkusid peaaegu kõik sealsed elanikud. Aastal 1792 andis Stanisław II Perlojale Magdeburgi õigused ja vabalinna staatuse. Tsaarivõimud selle linnastaatust hiljem ei kinnitanud ja aastaks 1886 oli Perlojast saanud küla.
Jaanuariülestõusus hävis vana Leedu suurvürstide jahiloss, mida oli hiljem kasutatud sooraua tootmiseks. Kannatada sai ka Vytautase ajal püstitatud vana lehisepuust kirik, mis lammutati aastal 1905. Tsaariajal oli asula venekeelne nimekuju Пржелае.
13. novembril 1918 kuulutati alevis ja seda ümbritsevates külades välja Perloja vabariik, mille pealinnaks Perloja ka oli. Esimese maailmasõja järel jäi Perloja Leedu territooriumile.
Teise maailmasõja järel tegutsesid Perloja ümbruses leedu metsavennad. Nõukogude võimud küüditasid asulast 27 peret. Algselt oli Perloja kohaliku kolhoosi keskasulaks, hiljem moodustati sinna aga eksperimentaalmajand. See allus Akademijas asuvale Leedu Maaviljelusinstituudile ning seal õpetati noortele linnu- ja loomakasvatust.
Sebastian Aho

Sebastian Antero Aho (sündinud 26. juulil 1997 Raumas) on Soome jäähokimängija, keskmängija ja vasakäär. Ta mängib NHL-i klubis Carolina Hurricanes.
Ta alustas karjääri hooajal 2013–14 Soome kõrgliiga klubis Oulun Kärpät.
2015. aastal valiti ta NHL-i "draft"is Hurricanesi poolt 35. valikuna. 2016. aasta juunis sõlmis ta Hurricanesiga kolme aasta pikkuse lepingu. Ta tegi NHL-i debüüdi hooaja avamängus 13. oktoobril ning teenis resultatiivse sööduga ka esimese punkti. Sama aasta 12. novembril lõi ta mängus Washington Capitalsi vastu oma esimese värava NHL-is. 31. jaanuaril 2017 tegi ta mängus Philadelphia Flyersi vastu oma esimese kübaratriki, saades sellega Hurricanesi noorimaks mängijaks, kes on kübaratriki teinud.
Ta kogus vähemalt ühe punkti hooaja 2018–2019 kõigis 12 esimeses mängus, ületades sellega Ron Francisile kuulunud klubi rekordi. Liigahooaja kõigis 12 esimeses mängus on suutnud teha vähemalt ühe väravasöödu veel ainult Wayne Gretzky ja Ken Linseman.
2019. aastal osales Aho NHL-i tähtede mängul.
Soome jäähokikoondise koosseisus võitis ta 2016. aasta maailmameistrivõistlustel hõbemedali. 2018. aasta maailmameistrivõistlustel oli ta üheksa värava turniiri parim mängija. Enam punkte suutis temast koguda ainult ameeriklane Patrick Kane (20 Aho 18 punkti vastu). Aho valiti turniiri parimaks ründajaks ja lisaks turniiri sümboolsesse koosseisu. Soome koondis kaotas veerandfinaalis Šveitsile tulemusega 2:3.
Eindhoveni lennujaam

Eindhoveni lennujaam (IATA: EIN, ICAO: EHEH) on rahvusvaheline lennujaam, mis teenindab Eindhovenit Hollandis. 
Lennujaam asub 7,6 kilomeetrit Eindhovenist. Lennujaamas on üks lennurada, mis on 3000 meetrit pikk. 
Lennujaamas korraldab regulaarselt lende neli lennufirmat ning hooajaliselt viis lennufirmat. Lennujaam on reisijate arvu poolest Hollandis teine. 2017. aastal läbis lennujaama rohkem kui 5,65 miljonit reisijat.
Salt Lake City rahvusvaheline lennujaam

Salt Lake City rahvusvaheline lennujaam (IATA: SLC, ICAO: KSLC, FAA LID: SLC) on rahvusvaheline lennujaam, mis teenindab Salt Lake Cityt ning ka Edela-Idahot ja Edela-Wyomingi. 
Lennujaam asub umbes 6,4 kilomeetrit Salt Lake City kesklinnast Utah' osariigis Ameerika Ühendriikides. Lennujaam on Delta Air Linesi kodulennujaam ja ühtlasi suuruselt neljas Delta kodulennujaam. Lennujaamal on neli lennurada, millest kaks on 3658 meetrit pikad ehk kõige pikemad lennurajad. Lennujaama läbis 2017. aastal rohkem kui 24 miljonit reisijat.
Heyen

Heyen on vald Saksamaal Alam-Saksi liidumaal Holzmindeni kreisis. Valla pindala on 8,30 km². 31. detsembril 2017 elas seal 438 inimest.
Dovinė

Dovinė on jõgi Leedus, Šešupė parempoolne lisajõgi. Jõgi voolab Leedu lääneosas läbi Lazdijai ja Alytuse rajooni ning Marijampolė omavalitsuse. Šešupėsse suubub Dovinė Netičkampise külas.
Ülemjooksul kannab Dovinė mitut nime: Dusia järvest ülesvoolu on see Duselė või Sutrė, Dusia ja Simnase järve vahel Koja, Spernia või Simnyčia ning Simnase ja Žuvintase järve vahel Bambena.
Jõe pikkus on 65 km ja valgla on 588. Jõe lang on 57 sentimeetrit kilomeetri kohta. Jõgi on 10–12 meetrit lai ja 2,5–2,9 meetrit sügav. Suudmest 26–21 km ja 16–12 km kaugusel on jõesängi maaparandustööde käigus õgvendatud. Suurim mõõdetud vooluhulk on 51,20 m³/s.
0,6 kilomeetri kaugusel jõesuudmest asub Netičkampise hüdroelektrijaam, mis rajati aastal 1952. Selle võimsus on 240 KW. Paisjärve pindala on 15,4 hektarit.
Jõe valglasse jääb Žuvintase biosfääri kaitseala ja osaliselt ka Meteliai regionaalpark. Suurim asula jõe ääres on Simnas.
Kirchbrak

Kirchbrak on vald Saksamaal Alam-Saksi liidumaal Holzmindeni kreisis. Valla pindala on 18,39 km². 31. detsembril 2017 elas seal 994 inimest.
Kasperi Kapanen

Kasperi Kapanen (sündinud 23. juulil 1996 Kuopios) on Soome jäähokimängija, kes mängib NHL-i klubis St. Louis Blues ründajana paremäärel.
Ta alustas karjääri Soome kõrgliigaklubis KalPa, tehes Soome kõrgliigas debüüdi hooajal 2012–13.
2014. aastal valis Pittsburgh Penguins ta NHL-i "draft"is 22. valikuna. Enne NHL-is debüüdi tegemist mängis ta American Hockey League'i klubides Wilkes-Barre/Scranton Penguins ja Toronto Marlies. Penguinsi meeskonnas ta NHL-is debüüti ei teinud, sest 1. juulil 2015 sõlmis ta lepingu Toronto Maple Leafsiga, mängides esimese mängu 29. veebruaril 2016. Esimese värava lõi ta NHL-is 8. aprillil 2017 mängus Pittsburgh Penguinsi vastu. Selle väravaga kindlustas Leafs esimest korda pärast 2013. aastat edasipääsu väljalangemismängudele; hooaega varem oldi liigas jäädud üldse viimaseks. Idakonverentsi veerandfinaalis tuli vastu võtta kaotus Washington Capitalsilt. Hooaeg 2018/19 on olnud Kapaneni seni resultatiivseim NHL-is (20+24).
2020. aasta augustis kaubeldi Kapanen tagasi Pittsburgh Penguinsi.
2023. aasta veebruaris liitus ta St. Louis Bluesiga.
Soome jäähokikoondise koosseisus on ta osalenud 2018. aasta maailmameistrivõistlustel. 2016. aastal tuli ta Soome kuni 20-aastaste koondisega juunioride maailmameistriks.
Tema isa Sami Kapanen kuulus kaks aastakümmet Soome koondisse ja mängis NHL-is 12 hooajal. 12. jaanuaril 2013 olid nad Soome kõrgliigamängus mõlemad KalPa meeskonnas väljakul.
Ottenstein (Alam-Saksi)

Ottenstein on vald Saksamaal Alam-Saksi liidumaal Holzmindeni kreisis. Valla pindala on 13,59 km². 31. detsembril 2017 elas seal 1149 inimest.
Pegestorf

Pegestorf on vald Saksamaal Alam-Saksi liidumaal Holzmindeni kreisis. Valla pindala on 8,32 km². 31. detsembril 2017 elas seal 380 inimest.
Polle

Polle on vald Saksamaal Alam-Saksi liidumaal Holzmindeni kreisis. Valla pindala on 21,2 km². 31. detsembril 2017 elas seal 1183 inimest. Vald asub Weseri jõe ääres, umbes 8 km Holzmindenist loodes.
Granit

Ab Granit Oy oli Soome kivitöötlemisettevõte, mis tegutses aastatel 1886–1980 (nimeliselt kuni 1995. aastani). 
20. sajandi alguses oli Granit oma valdkonnas kõige suurem ettevõte Soomes ning üks tähtsamaid kivitöötlemisfirmasid kogu Venemaa keisririigis.
Ettevõtte asutas Anton von Alfthan 1886. aastal. Hankos tegutsenud ettevõte valmistas algselt sillutuskivi tänavate jaoks ning selle kivimurrud asusid Hanko Kuningatarvuoril ja Märäskäris. Kivi kasutati peamiselt Helsingi ehitustöödel, aga ka mujal Venemaal väljaspool suurvürstiriiki. Peagi keskendus ettevõte hoonete graniidist fassaadide ehitamisele. Graniti graniiti on kasutatud näiteks Helsingi pearaudteejaama, Sokose kaubamaja, Helsingi Börsi ning kindlustusseltside Kaleva ja Suomi majade ehitamisel. Ka Helsingi Senati väljakul seisev Aleksander II mälestussammas on tehtud Graniti kivist. Ettevõte valmistas ka trepi-, haua-, sokli- ja veskikive. 
Ettevõttes töödeldud halli ja punast graniiti saadeti ka Soomest väljapoole. Näiteks "Russalka" mälestussamba kivi Tallinnas on samuti Graniti toode. 
Esimese maailmasõja ajal oli Graniti töövõtuks Venemaa keiserliku sõjaväe kaitserajatiste ehitamine Soome lahe äärde. Hiljem 1920. aastatel ehitas ettevõte Karjala kannasel Soome oma kaitserajatisi. 20. sajandi alguses olid ettevõttel harukontorid ka Helsingis, Peterburis ja Moskvas. 1911. aastal sai ettevõtte kunstiliseks juhiks arhitekt Ilmari Wirkkala. 
Talvesõja rahulepinguga kaotas Soome Hanko Nõukogude Liidule, sinna rajati sõjaväebaasid ning Granit kolis Salosse. 1965. aastal müüdi ettevõte Oy Kullgrens Enka Granit Ab-le. Vähehaaval äritegevus vähenes, ometigi kustutati ettevõte Soome äriregistrist alles 1980. aastal ehk kolm aastat pärast seda, kui emaühing oli pankrotti läinud. Soome tütarettevõte müüdi Rootsi AKF Granit Ab-le, mis töötas AKF Granit Oy Ab nime all kuni 1995. aastani, mil see läks samuti pankrotti.
Vahlbruch

Vahlbruch on vald Saksamaal Alam-Saksi liidumaal Holzmindeni kreisis. Valla pindala on 14,19 km². 31. detsembril 2017 elas seal 384 inimest.
Baltoji Ančia

Baltoji Ančia on jõgi Leedus, Nemunase vasakpoolne lisajõgi. Jõgi voolab Leedu lõunaosas.
Jõe pikkus on 60 km ja valgla on 791 km². Jõe langus on 43 meetrit. Jõgi on ülemjooksul 8–12 meetrit lai, keskjooksul aga 15–20 meetrit lai. Oru laius on 300–500 meetrit.
Jõgi algab Ančia järvest. Algul voolab see lõunasse, seejärel itta. Jõe äärde jääb Kapčiamiestise alev. Jõel asub Baltoji Ančia hüdroelektrijaam, mis rajati 1955. aastal. Selle võimsus on 650 KW. Paisjärve pindala on 254 hektarit. Suudme eel on jõgi Druskininkai omavalitsuse ja Lazdijai rajooni piiriks.
Jõe valgalale jääb osaliselt Veisiejai regionaalpark.
Boffzen

Boffzen on vald Saksamaal Alam-Saksi liidumaal Holzmindeni kreisis. Valla pindala on 8,04 km². 31. detsembril 2017 elas seal 2737 inimest.
Agnija Ģērmane

Agnija Ģērmane (sündinud 21. septembril 1964) on läti maalikunstnik ja kunstipedagoog.
Haridus ja töö.
Õppis Janis Rozentālsi nimelises kunstikoolis Riias (lõpetas 1985) ja lõpetanud Läti Kunstiakadeemia maalikunsti ja monumentaalmaali erialal (BA, 1991; MA, 2003). Aastail 2003–2007 täiendas end pedagoogilisel erialal Läti Muusikaakadeemias ja Läti Ülikoolis. Alates 1996. aastast on ta Läti Kunstnike Liidu liige. Töötanud õpetajana noortekeskuses “Rīgas Skolēnu pils” (1991–1999), Riia Kunsti- ja Käsitöökoolis ("Rīgas Mākslas un mediju tehnikums", 1998–2006) ja alates 2006. aastast Balti Rahvusvahelises Akadeemias (läti keeles "Baltijas Starptautiskā akadēmija", ladinakeelne nimi "Academiae Balthicum Internationalis").
Looming.
Agnija Ģērmane maalistiili iseloomustab ekspressiivne pintslitehnika ja spaatli kasutus, säravad värvid, tema teostes on stiliseerimispüüdu, samas säilib kujutatu karakter ja visuaalne sarnasus natuuriga. Eelistatud tehnika on õlimaal lõuendil või papptahvlil. Kunstnik harrastab regulaarselt vabaõhumaali, motiividest eelistab figuraalkompositsioone ja maastikke.
Tal on olnud enam kui kümme isikunäitust Lätis , Saksamaal, Valgevenes ja Venemaal, samuti on ta osalenud arvukatel rühmanäitustel. Pälvis 2013. aastal publikupreemia aasta maali eest Agija Sūna kunstigaleriis Riias.
Eestis on tema töid eksponeeritud Liiviranna- ja liivlaste-teemalisel vabaõhumaali näitusel "Randali".
Heli Piisang

Heli Piisang (sündinud 4. juulil 1971) on eesti pedagoog.
Alates 2007. aastast töötas ta Eidapere kooli direktorina. Hiljem sai temast Tallinna Vaba Waldorfkooli direktor.
Tallinna Vaba Waldorfkool

Tallinna Vaba Waldorfkool on 12-klassiline Waldorfi kool Tallinnas.
Kool asutati 2001. aastal.
Alates 2010. aastast tegutseb kool (koos Ilmapuu Waldorflasteaiaga ja Vabade Kunstide Kooliga) aadressil Tuulemaa 12 Pelgurannas. Kooli haldab MTÜ Haridus- ja Kultuuriselts Tuulemaa
Kooli õppekava toetub Waldorfi pedagoogikale.
Waldorfi pedagoogika.
Kool juhindub oma tegevuses Steineri-Waldorfi hariduse Euroopa Nõukogu (European Council for Steiner Waldorf Education) kinnitatud põhimõtetest ja püüdlustest.
Waldorfi pedagoogika alused
Antroposoofiline inimeseõpetus moodustab Waldorfi pedagoogika üldise aluse. Inimeseõpetus kirjeldab inimese füüsilist, hingelist ja vaimset olemust ning nende olemusosade arengut ja omavahelisi seoseid.
Inimõpetusest lähtuv inimese kolmeliikmelisus
Pedagoogika jaoks on oluline inimese tunnetamise aluseks olev kolmetine vaatlusviis:
– kehaline, mis tegeleb meeleliselt kogetavaga ja vaatleb inimese keha arengus ja muutumises;
– hingeline, mis tegeleb tundemaailma elamustega, kujutlus- ning mõtlemisprotsessidega ja ka tahtega, nagu ka vastava füsioloogilise alusega, samuti ka geneetiliste ja isiksuslike jõudude arengu ja omavahelise suhtega lapsepõlves, noorukieas jne, kasutades läbivalt psühholoogiat;
– vaimne vaatlusviis, kus uuritakse teadvusseisundeid nagu ärkvelolek, unelev teadvus ja magamine, nende mõju inimesele ja pedagoogikale; silmas peetakse kognitiivseid võimeid erinevatel tasanditel ja esitatakse küsimus inimese olemuse, tema identiteedi (Mina), samuti ka maailmanähtustes toimiva vaimse tunnetamise kohta. Sealjuures esitatakse küsimus inimvaimu kohta.
Eelneva alusel on võimalik koostada inimarengust lähtuv õppekava, mis toetab lapse arengut nii ainesisude kui ka metoodiliste printsiipidega.